**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 22**

**гр. Рила, 24.09.2019г.**

**ОТНОСНО:**  Регистрация на Владимир Георгиев Владимиров, издигнат от Коалиция „ БСП ЗА БЪЛГАРИЯ „ за кандидат за кмет на община Рила в изборите за общински съветници и за кметове на 27 октомври 2019г.

Постъпило е Предложение (Приложение № 63-МИ) за регистрация на Владимир Георгиев Владимиров като кандидат за кмет на Община Рила, издигнат от Коалиция „БСП ЗА БЪЛГАРИЯ“, подписано от Владимир Георгиев Владимиров, в качеството му на упълномощен представител на коалицията, заведено под № 1 от 21.09.2019 г. в 15: 07 часа, във Входящия регистър на кандидатите за кмет на Община Рила за участие в изборите за общински съветници и за кметове на 27 октомври 2019 г.

Към предложението са приложени следните документи:

1. Заявление – декларация от кандидата от 21.09.2019г. (Приложение № 65-МИ);
2. Пълномощно с изх. № ПНС – 254-7 от 11.09.2019 г. от Корнелия Петрова Нинова, в качеството й на Председател на НС на БСП и представляващ коалиция „БСП ЗА БЪЛГАРИЯ“ в полза на Владимир Георгиев Владимиров;

Заявено е искане за регистрация на Владимир Георгиев Владимиров като кандидат за кмет на Община Рила, издигнат от Коалиция „БСП ЗА БЪЛГАРИЯ“ за участие в изборите за кмет на Община Рила на 27 октомври 2019 г.

В изпълнение на разпоредбата на чл.414, ал.2 от ИК, Общинската избирателна комисия извърши служебно проверка за наличие на условията на чл. 397, ал. 1 от ИК по отношение на предложения кандидат за кмет на Община Рила.

Налице са изискванията на чл. 414, ал. 1, 2, 3 и 4 от Изборния кодекс и Решение № 943-МИ от 02.09.2019г. на ЦИК за регистрация на кандидатите в изборите за общински съветници и за кметове на 27 октомври 2019 г.

Водима от горното и на основание чл. 87, ал. 1, т. 14 и чл. 414, ал. 1, от Изборен кодекс, Раздел V и Раздел VII, т. 30 от Решение № 943 –МИ от 02.09.2019 г. на ЦИК, ОИК Община Рила

**РЕШИ:**

Регистрира Владимир Георгиев Владимиров, ЕГН:……………., издигнат от Коалиция „БСП ЗА БЪЛГАРИЯ“ за кандидат за кмет на община Рила в изборите за общински съветници и за кметове на 27 октомври 2019г.

Да се издаде Удостоверение за регистрация на Владимир Георгиев Владимиров, съгласно Приложение № 68 – МИ от изборните книжа.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ: /П/**

**/Елена Бозовайска/**

**СЕКРЕТАР: /П/**

**/Добрина Божкова - Лопар/**